Skiftende sex-partnere kan give de unge problemer : Teenager - KvindeGuiden
For mange sex-partnere giver unge sår på sjælen.
"Mange unge kommer til mig, fordi de ikke kan holde sig selv ud. De er ved at kaste op over skiftende sexpartnere, og de vil have hjælp til at komme ud af det og få et mere normalt liv." siger psykoterapeut og sexolog Margit Kyndal.
Margit Kyndal er bekymret over nogle unges sex-forbrug. Hun mener, at mange, skiftende sex-partnere kan give de unge problemer.
"De kan have adskillige partnere på en weekend. De skærer sjælen og hjertets følelser fra, indtil de finder ud af, at det ikke går," siger Margit Kyndal og fortsætter:
"Nogle gange er de fulde og prøver sig selv af, men der sker alt for meget med sjælen. Man giver noget væk til et andet menneske og får ikke noget igen, og så ser vi konsekvensen. Nogle mister helt lysten til sex." slutter Margit Kyndal.